*Proiect*

GUVERNUL REPUBLICII MOLDOVA

H O T Ă R Î R E nr. \_\_\_\_\_\_\_\_

din „ \_\_\_” \_\_\_\_\_\_\_\_\_\_\_\_\_\_ 2016

cu privire la aprobarea Metodologiei de calculare a tarifelor maxime

pentru exercitarea dreptului de acces pe proprietăţile publice şi/sau de utilizare partajată a infrastructurii fizice

--------------------------------------------------------------------------------------------------

În temeiul art.9 alin.(2) din Legea nr.28 din 10 martie 2016 privind accesul pe proprietăţi şi utilizarea partajată a infrastructurii asociate reţelelor publice de comunicaţii electronice (Monitorul Oficial al Republicii Moldova, 2016, nr.100-105, art.194), Guvernul Republicii Moldova

HOTĂRĂŞTE:

Se aprobă Metodologia de calculare a tarifelor maxime pentru exercitarea dreptului de acces pe proprietăţile publice şi/sau de utilizare partajată a infrastructurii fizice, conform anexei nr.1.

|  |  |
| --- | --- |
| **PRIM-MINISTRU**  | **Pavel FILIP** |
| Contrasemnează: |  |
| Viceprim-ministru, ministrul economiei  | Octavian CALMÎC  |
|  |
| Ministrul Tehnologiei Informației Vasile BOTNARIȘi al Comunicațiilor |
|  |

Ministrul Justiției  Vladimir CEBOTARI

Anexa nr.1

la Hotărîrea Guvernului

nr.\_\_\_\_\_ din \_\_\_\_\_\_\_ 2016

METODOLOGIE

de calculare a tarifelor maxime pentru exercitarea dreptului de acces pe proprietăţile publice şi/sau de utilizare partajată a infrastructurii fizice

I. DISPOZIŢII GENERALE

1. Metodologia de calculare a tarifelor maxime pentru exercitarea dreptului de acces pe proprietăţile publice şi/sau de utilizare partajată a infrastructurii fizice (în continuare – Metodologie) a fost elaborată în conformitate cu prevederile Legii privind accesul pe proprietăţi şi utilizarea partajată a infrastructurii asociate reţelelor publice de comunicaţii electronice nr.28 din 10 martie 2016 (în continuare – Legea nr.28/2016).
2. Metodologia are ca scop stabilirea modului de determinare a tarifelor maximale pentru oferirea accesului furnizorilor de comunicații electronice la infrastructura publică în înțelesul Legii nr.28/2016 și utilizarea partajată a infrastructurii date.
3. Autorităţile publice centrale sau locale, alte instituţii publice, precum şi orice alte entităţi care exercită dreptul de administrare asupra imobilelor proprietate publică a statului ori a unităţilor administrativ-teritoriale, întreprinderile de stat sau municipale care au în administrare (gestiune) obiecte de infrastructură tehnico-edilitară şi titularii dreptului de administrare a proprietăţilor comune, inclusiv din condominiu, au obligația respectării prezentei Metodologii la stabilirea tarifelor pentru accesul furnizorilor de rețele de comunicații electronice la infrastructura fizică și utilizarea partajată a acestei.
4. Prezenta Metodologie se bazează pe următoarele principii:
5. accesul furnizorilor de rețele de comunicații electronice la infrastructura menționată la pct.3 și utilizarea partajată a acestei în condiţii echitabile, rezonabile şi nediscriminatorii pentru furnizori;
6. recuperarea costurilor (prejudiciilor) direct suportate prin efectuarea lucrărilor, oferirea accesului la infrastructură publică și utilizarea partajată a acestei de către furnizorii de rețele de comunicații electronice;
7. să fie proporţionale cu afectarea proprietăţii respective;
8. să se ia în considerație, dacă este cazul, plusul de valoare adusă proprietăţii prin instalarea reţelelor de comunicaţii electronice sau a elementelor de infrastructură necesare susţinerii acestora, prin diminuarea corespunzătoare a tarifelor percepute de la furnizori pentru exercitarea dreptului de acces la infrastructura publică și utilizarea ei partajată;
9. tarifele maxime pentru exercitarea dreptului de acces şi utilizarea partajată a infrastructurii să fie stabilite în funcţie de elementele reţelelor de comunicaţii electronice şi de elementele de infrastructură care fac obiectul lucrărilor.
10. Tarifele pentru exercitarea dreptului de acces și utilizarea partajată a infrastructurii pot fi modificate nu mai des de o dată în 12 luni calendaristice, iar la efectuarea acestor modificări se ține cont de aceleași principii și reguli prevăzute în prezenta Metodologie.
11. Tarifele pentru exercitarea dreptului de acces și utilizarea partajată a infrastructurii, stabilite de către persoanele menționate la pct.3, inclusiv în cazul modificării tarifelor, sunt comunicate ANRCETI în condițiile art.8 alin.(1) al Legii nr.28/2016.
12. Pentru exercitarea dreptului de acces și utilizarea partajată a infrastructurii supuse reglementării conform prezentei Metodologii, persoana menționată la pct.3, la prima adresare din partea unui furnizor de rețele de comunicații electronice în vederea exercitării dreptului de acces și utilizării partajate a infrastructurii, va determina, dacă e cazul, mărimea tarifelor percepute de la furnizorul/furnizorii de rețele de comunicații electronice în condițiile stabilite de art. 7 alin. (3) al Legii nr.28/2016 și le va comunica ANRCETI în condițiile stabilite de art. 8 alin. (1) al aceleiași legi.
13. Dacă exercitarea dreptului de acces și utilizarea partajată a infrastructurii se efectuează în totalitate sau în mare măsură pentru a dota infrastructura dată cu acces la rețeaua sau la mai multe rețele de comunicații electronice, furnizorul nu va datora persoanelor menționate la pct.3 tarife pentru exercitarea dreptului de acces și utilizare partajată.

II. STRUCTURA ŞI COMPONENŢA TARIFELOR PENTRU EXERCITAREA DREPTULUI DE ACCES LA INFRASTRUCTURA PUBLICĂ ȘI UTILIZAREA PARTAJATĂ A ACESTEI

1. Tarifele percepute de la furnizori pentru exercitarea dreptului de acces și utilizare partajată a infrastructurii publice vor fi calculate sub formă de sumă unică, achitată de furnizor în urma încheierii contractului respectiv de acces.
2. Tarifele percepute de la furnizori pentru exercitarea dreptului de acces și utilizare partajată a infrastructurii vor cuprinde costurile persoanei menționate la pct.3, necesare pentru pregătirea infrastructurii respective pentru oferirea accesului pornind de la starea inițială la momentul parvenirii solicitării.
3. Cuantumurile maximale ale tarifelor percepute de la furnizori se calculează aplicând formula:

T = CD + CIN -∆v,

unde:

**T** – tariful pentru exercitarea dreptului de acces și utilizare partajată a infrastructurii;

**CD** – costurile directe suportate pentru oferirea accesului la infrastructură publică și pentru utilizarea partajată a acesteia;

**CIN** – costurile indirecte suportate pentru oferirea accesului la infrastructură publică și pentru utilizarea partajată a acesteia;

**∆v** – creșterea valorii infrastructurii fizice ca urmare a exercitării dreptului de acces la aceasta și utilizării partajate (plusul de valoare al proprietății ca urmare a dotării cu infrastructura de rețea de comunicații electronice), dacă este cazul.

**Costurile directe și indirecte incluse în tarif**

1. Costurile directe și indirecte incluse în tarif trebuie să respecte următoarele principii:
2. Cauzalității, conform căruia costurile trebuie să fie alocate serviciului care le-a generat, iar în tarif nu vor fi incluse costuri care nu sunt generate de necesitatea punerii la dispoziție a accesului solicitat. Conform acestui criteriu, dacă costurile sunt generate nu doar de necesitatea punerii la dispoziție a accesului solicitat, dar și din alte motive, costurile date se vor aloca tarifului în măsura în care au fost generate de necesitatea punerii la dispoziție a accesului solicitat.
3. Obiectivității, conform căruia costurile trebuie să fie obiectiv necesare pentru a pune la dispoziție accesul, și să fie obiectiv adjudecate serviciului de punere la dispoziție a accesului.
4. Proporționalității, conform căruia costurile pentru punerea la dispoziție a accesului trebuie să fie proporționale scopului și să nu fie excesive, de exemplu: prin alegerea opțiunii mai costisitoare de lucrări, utilizarea de materiale mai scumpe decât necesar, etc.
5. Transparenței, conform căruia furnizorul are dreptul să îi fie argumentată, la cerere, mărimea și conținutul tarifului.
6. Costurile directe (CD) menționate la pct.12 cuprind acele cheltuieli, care sunt în totalitate identificabile obiectului calculației (lucrările de pregătire a infrastructurii fizice pentru punerea la dispoziție a accesului solicitat). În aceste cheltuieli se includ și prejudiciile (reducerea valorii bunurilor) cauzate proprietății, dacă au loc.
7. Costurile indirecte (CIN) menționate la pct.12 cuprind acele cheltuieli, care au fost generate nu doar de motivul necesității punerii la dispoziție a accesului solicitat și pot fi atribuite obiectului calculației doar după anumite calcule intermediare de repartizare în baza unor chei de repartizare.
8. Costurile indirecte (CIN) se determină conform următoarei formule:

CIN = $\sum\_{i=1}^{n}$ki × CINDi ,

unde:

ki – cheia de repartizare obiectului calculației a costului indirect *i* și reprezintă valoare între 0 și 1;

CINDi – costul indirect *i*.

1. Cheile de repartizare a costurilor indirecte se vor determina în baza unor observații obiective și în funcție de caz cu privire la ponderea timpului de muncă folosit pentru asigurarea serviciului vizat, ponderea timpului de funcționare a mașinilor și utilajelor în acest scop, ponderea suprafețelor folosite sau alte criterii obiective.

**Costurile neincluse în tarif**

1. Nu vor fi incluse în tarif pentru exercitarea dreptului de acces și utilizare partajată a infrastructurii publice următoarele costuri:
2. costurile indirecte, care conform cheii de repartizare identificate (pct.15) sunt alocabile altor servicii, activități etc. ale persoanei indicate la pct.3.
3. cheltuieli comerciale, cheltuielile perioadei de gestiune, cheltuielile generale şi administrative, precum şi alte cheltuieli operaţionale ce nu au fost cauzate de necesitatea pregătirii accesului.
4. costuri istorice legate de achiziția, construirea, reparația sau întreținerea infrastructurii, suportate din alte cauze decât din necesitatea pregătirii și oferirii accesului pentru furnizorii de rețele de comunicații electronice.
5. costurile legate de pregătirea infrastructurii pe care și le asumă să le suporte furnizorul care solicită accesul.
6. plăți care conform Standardului Național de Contabilitate ”Cheltuieli” nu sunt recunoscute ca cheltuieli.
7. Cheltuielile generale şi administrative menționate la pct.17 cuprind:

- cheltuielile pentru retribuirea muncii personalului de conducere şi administrativ al întreprinderii/instituției, premiile şi adaosurile de orice tip,

- contribuţiile legate de cheltuielile pentru retribuirea muncii de la liniuța precedentă privind asigurările sociale şi cele medicale, fondul de pensii şi de plasare în cîmpul muncii;

- plăţile suplimentare, indemnizaţiile, sporurile la salarii, compensaţiile, ajutoarele materiale acordate salariaţilor întreprinderii;

- întreţinerea, uzura şi reparaţia mijloacelor fixe cu destinaţie administrativă, gospodărească şi de protecţie a naturii, uzura activelor nemateriale cu destinaţie generală ale întreprinderii;

- valoarea, uzura şi reparaţia obiectelor de mică valoare şi scurtă durată, plata curentă pentru închirierea mijloacelor fixe, activelor nemateriale şi obiectelor de mică valoare şi scurtă durată;

- cheltuielile privind mentenanţa şi deservirea mijloacelor tehnice de comandă, semnalizare, comunicaţii telefonice şi de calcul;

- cheltuielile tipografice, procurarea rechizitelor de birou, formularelor de evidenţă, de dări de seamă etc.;

- cheltuielile pentru paza obiectelor administrativ-gospodăreşti şi asigurarea securităţii antiincendiare;

- cheltuielile de întreţinere a transportului auto de serviciu, privind deplasările personalului de conducere şi cheltuielile de reprezentare;

- cheltuielile pentru asigurarea salariaţilor şi a bunurilor cu destinaţie generală şi administrativă, prevăzute de actele normative în vigoare;

- cheltuielile aferente angajării forţei de muncă, achitării serviciilor bancare, serviciilor de consultanţă, juridice, informaţionale, publicitare şi de audit;

- cheltuielile pentru pregătirea şi reciclarea personalului, pentru invenţii şi raţionalizări în domeniul serviciilor;

- indemnizaţiile pentru timpul aflării în concedii forţate parţial plătite, prevăzute de legislaţia în vigoare;

- cheltuieli privind activitatea de cercetare și invenții;

- impozitele şi taxele prevăzute de lege;

- cheltuielile pentru procurarea literaturii de specialitate, actelor normative şi instructive, abonarea la ediţii speciale necesare în activitatea de producere;

- amenzile, penalităţile, despăgubirile;

- lipsurile şi pierderile generate de deteriorarea valorilor;

- alte cheltuieli operaţionale ce nu răspund criteriului cauzalității.

**Determinarea prejudiciilor (reducerea de valoare) aduse proprietății**

1. În cazul obiectelor de infrastructură prejudiciu poate fi considerată:
2. valoarea lucrărilor necesare pentru restabilirea infrastructurii/bunului în starea inițială, adică în starea care a fost înainte de a fi efectuate lucrările pentru obținerea accesului.
3. scăderea valorii bunului imobil în urma efectuării lucrărilor de acces
4. În cazul terenurilor prejudiciu poate fi considerată:
5. scăderea valorii terenului grevat cu drept de servitute;
6. valoarea așteptată a roadei neobținute sau neculese din motivul intervențiilor pentru punerea la dispoziție a accesului;
7. valoarea plantelor defrișate.

**Creșterea valorii infrastructurii fizice**

1. Creșterea valorii infrastructurii fizice va fi apreciată pe baza observațiilor, dacă acestea sunt posibile, privitoare la valoarea pe piață a infrastructurilor similare cu și fără astfel de acces de către furnizori de rețele de comunicații electronice.

III. DETERMINAREA MĂRIMII TARIFELOR PENTRU UTILIZAREA PARTAJATĂ A ÎNCĂPERILOR PROPRIETATE PUBLICĂ

1. Cuantumul chiriei anuale pentru utilizarea partajată a încăperilor proprietate publică de către furnizorii de rețele de comunicații electronice se calculează după formula:

*Pai = Tb × (1 + K1 + K2 + K3) × K4 × S,*

în care:

*Pai* – cuantumul chiriei anuale pentru încăperile partajate;

*Tb* – tariful de bază pentru chiria anuală a unui metru pătrat de spaţiu;

*K1* – coeficientul de amplasare a încăperii;

*K2* – coeficientul amenajării tehnice;

*K3* – coeficientul de ramură privind utilizarea încăperii;

*K4* – coeficientul de piaţă;

*S* – suprafaţa utilizată pentru partajare.

1. Valoarea coeficienţilor folosiţi în calcule la pct.20 se determină după următoarele criterii:

  a) tariful de bază pentru chiria anuală a unui metru pătrat de spaţiu (Tb) se determină conform tabelului corespunzător din anexa ”Determinarea cuantumului minim al chiriei bunurilor proprietate publică” la Legea bugetului de Stat pentru anul respectiv, sau în lipsa acestei, conform ultimei Legi a bugetului de Stat pentru care a fost stabilită o asemenea anexă.

 b) coeficientul de amplasare a încăperii *(K1)* se determină conform tabelului corespunzător din anexa ”Determinarea cuantumului minim al chiriei bunurilor proprietate publică” la Legea bugetului de Stat pentru anul respectiv, sau în lipsa acestei, conform ultimei Legi a bugetului de Stat pentru care a fost stabilită o asemenea anexă.

c) coeficientul amenajării tehnice (K*2*) este egal cu 0,2.

d) coeficientul de ramură privind utilizarea încăperii (*K3*) este egal cu 0,4.

e) coeficientul de piaţă (*K4*) se stabileşte același pentru orice furnizor de comunicații electronice, nu poate fi mai mic de 0,5 și mai mare de 3. La stabilirea acestui coeficient trebuie să se ţină cont de cererea şi de oferta spaţiilor ce ar putea fi date în chirie, de posibilitatea utilizării terenului aferent, de caracteristicile teritorial-economice ale zonei şi de alte criterii calitative, necuprinse în coeficienţii aplicaţi, ale încăperilor.

1. Cuantumul chiriei anuale pentru utilizarea partajată a încăperilor proprietate publică de către furnizorii de rețele de comunicații electronice, calculat conform pct.20